text: mv09-14. Evolució de l'arquitectura tradicional urbana de Benlloch
  Escrit per Beatriz Sáez Riquelme i Ángel M. Pitarch Roig on 11 Setembre 2017 . Posted in Memòria Viva
  L'evolució de cada població és una característica intrínseca a cadascuna d'elles. El lloc que ocupa dins d'un conjunt i les bondats del seu entorn determinen, en primer lloc, el seu creixement o, en defecte, el seu decreixement; i en segon lloc, les principals ocupacions dels seus habitants. Aquests factors estan vinculats directament amb la seua arquitectura, la formalització de la qual respon a unes necessitats concretes.
  Aquest article suposa fer valer, a través del coneixement, l'arquitectura tradicional de la població castellonenca de Benlloch. La recerca s'aborda des de diversos àmbits disciplinaris, de manera que s'exploren les seues característiques formals, constructives i materials. I es basa en l'estudi, anàlisi i comparació tant de les seues façanes com del coneixement de la seua distribució interior. La qual cosa permet, d'una banda, establir una classi cació tipològica, vinculada a una etapa i unes necessitats concretes. I d'una altra, mostrar la singularitat de les solucions constructives empleades, íntimament lligada a la seua orografia.